pythainlp/thai_wikipedia_clean_20230101 huggingface dataset:
เมื่อมหาสงครามของผู้รักชาติเริ่มขึ้นในปี ค.ศ. 1941 คอฟโชวาเข้าร่วมหน่วยนารอดโนโอโปลเชนีเย (ป้องกันตนเอง) ในมอสโกกับโปลีวาโนวาเมื่ออายุ 21 ปี กลุ่มป้องกันตนเองเหล่านี้เริ่มต้นขึ้นเมื่อเครื่องบินลุฟท์วัฟเฟอของเยอรมนีเริ่มระเบิดนครและเมืองต่าง ๆ ของรัสเซีย คอฟโชวารับผิดชอบในฝ่ายสังเกตการณ์และการสื่อสาร เธอใช้เวลาหลายคืนในหอควบคุม หลังจากเธอเก็บประสบการณ์ในกลุ่มป้องกันตนเอง คอฟโชวาได้เข้าร่วมการฝึกซุ่มยิงในกองทหารปืนเล็กยาวที่ 528 เช่นเดียวกับโรงเรียนฝึกซุ่มยิงแห่งสตรีส่วนกลาง หลังจากการฝึกฝนของเธอเสร็จสิ้น เธอได้รับการส่งไปยังแนวรบร่วมกับกองทหารปืนเล็กยาวที่ 528
ในเดือนมกราคมปี ค.ศ. 1942 คอฟโชวาและโปลีวาโนวา ที่เข้าร่วมกองทหารเดียวกันหลังจากคอฟโชวา ได้เริ่มต่อสู้กับกองกำลังเยอรมันที่แนวรบด้านตะวันตกเฉียงเหนือ เธอทั้งสองเป็นที่ยอมรับในฐานะพลซุ่มยิงผู้อยู่ประจำของกรม คอฟโชวาทำหน้าที่เป็นมือปืนในทีมพลซุ่มยิงสาวสองคน ส่วนโปลีวาโนวาทำหน้าที่เป็นผู้ระบุเป้าหมายการยิง พวกเธอทั้งสองต่อสู้ในยุทธการที่มอสโกเมื่อกองทหารปืนเล็กยาวที่ 528 ถูกส่งไปช่วยปกป้องเมืองหลวงของรัสเซีย ระหว่างการทำศึก คอฟโชวาได้รับการพิสูจน์แล้วว่าเป็นพลซุ่มยิงผู้ชำนาญ ด้วยการสังหารทหารเยอรมันจำนวนมาก เธอยังขุดที่ตั้งฐานปืนใหญ่ต่อต้านรถถัง, รังปืนกล และสนามเพลาะทหารราบในระหว่างการป้องกันจำนวนมาก นอกจากนี้ เธอได้รับหน้าที่ฝึกทหารใหม่ถึงวิธีการใช้ปืน ตลอดจนฝึกนักเรียนที่ดีที่สุดให้เป็นพลซุ่มยิง โดยสอนให้พวกเขาเป็นนักแม่นปืนเร็ว สำหรับการปฏิบัติของเธอในยุทธการที่มอสโก คอฟโชวาได้รับบำเหน็จเครื่องอิสริยาภรณ์ดาวแดง
คอฟโชวาแสดงความเกลียดชังครั้งใหญ่ต่อชาวเยอรมันในช่วงสงคราม เธอได้รับแรงบันดาลใจจากการโฆษณาชวนเชื่อของโซเวียตที่อธิบายว่าทหารโซเวียตต่อสู้เพื่อการปลดปล่อยของมาตุภูมิอย่างไร เธอเขียนถึงแม่ของเธอในปี ค.ศ. 1942: "แม่สามารถได้ยินเรื่องราวที่น่ากลัวจากชาวบ้านที่อยู่ในมือของพวกฟาสซิสต์ ผู้หญิงที่เราอาศัยอยู่มีแขกมาเยี่ยมโดยกล่าวว่าชาวเยอรมันได้ยิงพี่ชายของเธอและเพื่อนของเธอสี่คนเพียงเพราะพวกเขาออกไปข้างนอกหลัง 4 โมงเย็น" นาตาเลียค้นพบความยินดีอย่างยิ่งในการสังหารทหารเยอรมัน เธอเขียนถึงแม่ของเธอเมื่อวันที่ 7 กรกฎาคม ค.ศ. 1942: "คุณแม่สุดที่รักของหนู!" "อย่าโกรธที่หนูไม่ได้เขียนจดหมายถึงแม่เกี่ยวกับการบาดเจ็บ แต่หนูไม่ต้องการที่จะกังวลถึงแม่โดยไม่มีเหตุผล เพราะไม่มีอะไรร้ายแรงเกิดขึ้น..." "หนูกลับมาพร้อมหน่วยวันที่ 2 มิถุนายน ค.ศ. 1942 ตอนนี้ มาเชนกา [มารียา] กับหนูกำลังทำงานกับพลซุ่มยิงวัยสาว สถิติของพวกเค้าดูดี ในสองสัปดาห์สุดท้ายของเดือนมิถุนายนนักเรียนของเราลดจำนวนชาวเยอรมันลง 3 คน ก็ไม่เลว!"... "ไม่กี่วันที่ผ่านมาเราห้าคนไปลาดตระเวนโดยไม่พูดอะไรกับผู้บัญชาการของกองร้อย พวกเราอยู่ภายใต้จมูกของเยอรมัน และพวกเขาไม่ระแคะระคาย!"
เมื่อวันที่ 14 สิงหาคม ค.ศ. 1942 กรมของคอฟโชวามุ่งมั่นที่จะต่อสู้ใกล้หมู่บ้านซูโทกี-บายเอโกโว ในแคว้นนอฟโกรอด พลปืนกลและพลซุ่มยิงต่อต้านการรุกรานของเยอรมันในสนามเพลาะ ทหารโซเวียตถูกสังหารทีละคน จนกระทั่งมีเพียงคอฟโชวาและโปลีวาโนวาที่ยังเหลืออยู่ ซึ่งทั้งคู่ได้รับบาดเจ็บ เมื่อการถูกจับไม่ใช่ทางเลือก คอฟโชวาตัดสินใจดึงสลักระเบิดออก และรอระเบิดทหารเยอรมันเมื่อพวกเขามาถึงสนามเพลาะ ในที่สุดเมื่อพวกเยอรมันมาถึงสนามเพลาะ คอฟโชวาได้ทำการระเบิด สังหารตัวเธอ, โปลีวาโนวา และทหารเยอรมันจำนวนมาก หลังจากนั้นไม่นาน เธอได้รับบำเหน็จหลังมรณกรรมเป็นเครื่องอิสริยาภรณ์วีรชนแห่งสหภาพโซเวียต เพื่อเป็นการระลึกถึงการเสียสละของเธอ มีการเประเมินว่าคอฟโชวาและโปลีวาโนวาได้สังหารทหารเยอรมันไปกว่า 300 นายด้วยกัน
นอกจากนี้ มีเรืออวนลากของโรงงานประมงโซเวียตลำหนึ่งได้รับการขนานนามว่า "นาตาเลีย คอฟโชวา" ในคริสต์ทศวรรษ 1960
โปเกมอน เดอะมูฟวี่ ตอน อาร์เซอุส สู่ชัยชนะแห่งห้วงจักรวาล
โปเกมอน เดอะมูฟวี่ ตอน อาร์เซอุส สู่ชัยชนะแห่งห้วงจักรวาล  เป็นภาพยนตร์โปเกมอนเดอะมูฟวี่ที่ 12 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 18 กรกฎาคม พ.ศ. 2552
ซาโตชิและเพื่อนๆ ได้มาเจอกับ ชีน่าและ เควิน ผู้พิทักษ์ โบราณสถานในเมืองชีน่า ชีน่าได้เล่าถึง ประวัติของดินแดนแห่งนี้ให้ฟัง หลังจากที่ อาร์เซอุส โปเกมอนในตำนานออกมาอาละวาดและตั้งใจจะ ล้างเผ่าพันธุ์ มนุษย์ ซาโตชิและเพื่อนๆ จึงได้ย้อนกลับไปในอดีต เพื่อแก้ไขอดีตที่ผิดพลาด
แผนมาดากัสการ์
แผนมาดากัสการ์  เป็นข้อเสนอจากรัฐบาลนาซีเยอรมันเพื่อโยกย้ายชาวยิวจากทวีปยุโรปไปยังเกาะมาดากัสการ์ ฟรันซ์ ราเดมาแคร์ หัวหน้าแผนกยิวของสำนักงานต่างประเทศเยอรมันได้เสนอความคิดนี้ในเดือนมิถุนายน ค.ศ. 1940 ไม่นานก่อนที่ฝรั่งเศสถูกยึดครอง ข้อเสนอนี้ได้เรียกว่าสำหรับการมอบอำนาจในการควบคุมมาดากัสการ์ อาณานิคมของฝรั่งเศสแก่เยอรมนีในฐานะส่วนหนึ่งของข้อตกลงการยอมจำนวนของฝรั่งเศส
ความคิดของการจัดการชาวยิวเชื้อสายโปลใหม่ในมาดากัสการ์โดยรัฐบาลโปแลนด์ในปี ค.ศ. 1937 แต่กองกำลังเฉพาะกิจที่ได้ส่งไปเพื่อประเมินศักยภาพของเกาะซึ่งได้สรุปผลออกมาแล้วว่ามีเพียง 5,000 ถึง 7,000 ครอบครัวเท่านั้นที่จะสามารถอาศัยอยู่ได้หรือแม้แต่ประมาณไม่กี่ 500 ครอบครัวโดยการประเมินบางส่วน เพราะความพยายามของนาซีเพื่อส่งเสริมการอพยพประชากรชาวยิวของเยอรมนีในช่วงก่อนสงครามโลกครั้งที่สองเป็นเพียงบางส่วนที่ประสบความสำเร็จ ความคิดที่จะเนรเทศชาวยิวให้ไปยังเกาะมาดากัสการ์ได้ถูกรื้อฟื้นโดยรัฐบาลนาซีในปี ค.ศ. 1940
ราเดมาแคร์ได้แนะนำเมื่อวันที่ 3 มิถุนายน ค.ศ. 1940 มาดากัสการ์ควรจะจัดให้เป็นจุดหมายปลายทางสำหรับชาวยิวในยุโรป ด้วยการอนุมัติของอดอล์ฟ ฮิตเลอร์ อาด็อล์ฟ ไอช์มัน ได้เผยแพร่บันทึกข้อตกลงในวันที่ 15 สิงหาคม ค.ศ. 1940 ได้เรียกร้องสำหรับให้มีการตั้งถิ่นฐานใหม่ของชาวยิวนับล้านคนต่อปีจากสี่ปี ด้วยเกาะที่ถูกควบคุมให้เป็นรัฐตำรวจภายใต้เอ็สเอ็ส พวกเขาได้สันนิษฐานว่าชาวยิวจำนวนมากจะต้องยอมรับเงื่อนไขที่รุนแรงที่ควรดำเนินตามแผนต่อไป แผนนั้นกลับไร้ผลเนื่องจากการปิดล้อมทางทะเลของอังกฤษ ดังนั้นจึงถูกเลื่อนออกไปหลังจากนาซีได้พ่ายแพ้ในยุทธการที่บริเตนในเดือนกันยายน ค.ศ. 1940 และได้ถูกเก็บไว้อย่างถาวรในปี ค.ศ. 1942 ด้วยการเริ่มต้นของมาตรการสุดท้าย ซึ่งทำหน้าที่เป็นขั้นตอนทางจิตวิทยาที่สำคัญ
โปเกมอน เดอะมูฟวี่ ตอน กิราติน่า กับช่อดอกไม้แห่งท้องฟ้าน้ำแข็ง เชมิน
โปเกมอน เดอะมูฟวี่ ตอน กิราติน่า กับช่อดอกไม้แห่งท้องฟ้าน้ำแข็ง เชมิน  เป็นภาพยนตร์โปเกมอนเดอะมูฟวี่ที่ 11 ผู้กำกับโดย คุนิฮิโกะ ยูยามะ ออกฉายในโรงภาพยนตร์ในประเทศญี่ปุ่นเมื่อวันที่ 19 กรกฎาคม พ.ศ. 2551
ขณะที่พวกซาโตชิกำลังพักทานอาหารพวกเขาก็ได้เจอกับเชมี่ โปเกมอนขอบคุณที่หลงทางมา แล้วทุกคนก็ได้รู้ว่าเชมี่หลงทางมาก็เพราะกีราติน่าพาข้ามมิติไปมาระหว่างโลกย้อนกลับและโลกความจริงที่โลกย้อนกลับ ซาโตชิและฮิคาริได้พบกับมูเกน ศาสตราจารย์ที่ทำการค้นคว้าอยู่ที่นั่นถึง 5 ปี และการผจญภัยครั้งนี้ก็นำพาให้พวกเขาได้พบกับซีโร่ ชายผู้ต้องการครอบครองโลกย้อนกลับไว้แต่เพียงผู้เดียว พวกซาโตชิ เชมี่ และมูเกนจึงช่วยกันรักษาโลกย้อนกลับเอาไว้
แร่ดีบุก
แร่ทองคำ
แร่ทองแดง
แร่เหล็ก
แร่กาลีนา
แร่ทองคำขาว
แร่แมกนีเซียม
แร่แมงกานีส
แร่อลูมิเนียม
แร่อะลูมิเนียม
คณะกรรมการไต้ฝุ่น
อาเบ-อัคท์ซีโอนของเยอรมนีในโปแลนด์
อาเบ-อัคท์ซีโอน (, ย่อมาจาก ; "ปฏิบัติการพิเศษเพื่อการทำให้เกิดสันติ") เป็นขั้นที่สองของการรณรงค์ความรุนแรงของนาซีเยอรมันระหว่างสงครามโลกครั้งที่สอง มุ่งเป้าไปที่การกำจัดกลุ่มปัญญาชนและชนชั้นสูงในสังคมโปแลนด์ทั่วทุกพื้นที่ที่เยอรมนีคาดว่าจะผนวกเป็นของตนในที่สุด การสังหารส่วนใหญ่เกิดขึ้นในรูปแบบการอุ้มหายหมู่จากเมืองและเมืองใหญ่หลายเมืองเมื่อเยอรมนีได้เดินทางมาถึง ในฤดูใบไม้ผลิและฤดูร้อน ค.ศ. 1940 ชาวโปแลนด์มากกว่า 30,000 คนได้ถูกเจ้าหน้าที่นาซีจับกุมในโปแลนด์ตอนกลางภายใต้การยึดครองของเยอรมนี ประมาณ 7,000 คนในจำนวนนั้นซึ่งรวมถึงผู้นำชุมชน ศาสตราจารย์ ครู และนักบวช (ได้ถูกระบุว่าเป็นผู้ต้องสงสัยที่พัวพันในอาชญากรรม) ถูกสังหารอย่างลับ ๆ ในเวลาต่อมาตามสถานที่ต่าง ๆ ซึ่งรวมถึงในป่าปัลมีรือใกล้หมู่บ้านปัลมีรือ&lt;ref name="yadvashem/pdf"&gt;AB-Aktion, Shoah Resource Center, The International School for Holocaust Studies.&lt;/ref&gt; ส่วนคนอื่น ๆ ถูกส่งไปยังค่ายกักกันเยอรมัน
การสังหารหมู่ที่ออแดซา ค.ศ. 1941
การสังหารหมู่ที่ออแดซา เป็นชื่อที่มอบให้กับการสังหารหมู่ประชากรชาวยิวที่ออแดซาและบริเวณรอบเมืองใน Transnistria Governorate ในช่วงฤดูใบไม้ร่วง ปี ค.ศ. 1941 และฤดูหนาว ปี ค.ศ. 1942 ในขณะที่อยู่ภายใต้การควบคุมของโรมาเนีย
ขึ้นอยู่กับเงื่อนไขที่ยอมรับของการกล่าวถึงและขอบเขต การสังหารออแดซาได้หมายถึงเหตุการณ์ที่เกิดขึ้นในเหตุการณ์วันที่ 22-24 ตุลาคม ค.ศ. 1941 ในซึ่งชาวยิวบางส่วน 25,000 คน ถึง 34,000 คนถูกยิงหรือเผาทิ้ง หรือ หรือสังหารชาวยิวเชื้อสายยูเครนกว่า 100,000 คนในเมืองและพื้นที่ระหว่างแม่น้ำนีสเตอร์และแม่น้ำบัก(bug) ในช่วงการยึดครองของโรมาเนียและเยอรมัน
พิพิธภัณฑสถานแห่งชาติเบรุต
พิพิธภัณฑสถานแห่งชาติเบรุต (, "Matḥaf Bayrūt al-waṭanī") เป็นพิพิธภัณฑ์หลักในการศึกษาแหล่งโบราณคดีในประเทศเลบานอน ได้มีการเริ่มสะสมของประเภทหลายอย่างในช่วงหลังจากสงครามโลกครั้งที่ 1 และทำให้พิพิธภัณฑ์ได้สร้างขึ้นเมื่อปี ค.ศ. 1942 พิพิธภัณฑ์มีโบราณวัตถุมากกว่า 10,000 ชิ้น ซึ่งส่วนใหญ่เป็นวัตถุจากสมัยโบราณ และจากยุคกลางจากการขุดเจาะที่ดำเนินการโดยคณะบัญชางานของวัตถุสมัยโบราณ มีของสำคัญถึง 1,300 ชิ้นที่มีความสำคัญเกี่ยวกับยุคก่อนประวัติศาสตร์จนถึงยุคกลางของแมมลุก
รายพระนามผู้ปกครองมอลเดเวีย
แอนติโกเน่
โซยา คอสโมเดมยานสกายา
โซยา อะนาโตเลียฟนา คอสโมเดมยานสกายา  เป็นพลพรรคชาวโซเวียต และเป็นผู้ได้รับเครื่องอิสริยากรณ์วีรชนแห่งสหภาพโซเวียต (ได้รับหลังมรณกรรม) นหนึ่งในวีรสตรีที่โด่งดังที่สุดของสหภาพโซเวียต
Zoya Kosmodemyanskaya
ชนสิษฎ์ วัฒนวรางกูร
พลตำรวจเอก ชนสิษฎ์ วัฒนวรางกูร ( 5 พฤษภาคม พ.ศ. 2504 ) หรือ บิ๊กเบิ้ม อดีตรองผู้บัญชาการตำรวจแห่งชาติ​ อดีตจเรตำรวจแห่งชาติ นายตำรวจราชองครักษ์ อดีตผู้ช่วยผู้บัญชาการตำรวจแห่งชาติ,รองจเรตำรวจแห่งชาติ,ผู้บัญชาการตำรวจภูธรภาค 3,ผู้บัญชาการตำรวจภูธรภาค 6 และรองผู้บัญชาการตำรวจนครบาล ตำแหน่งหน้าที่พิเศษได้รับแต่งตั้งเป็นหัวหน้าศูนย์ปฏิบัติการต่อต้านการทุจริต สำนักงานตำรวจแห่งชาติ และกรรมการป้องกันและปราบปรามการฟอกเงิน
พลตำรวจเอก ชนสิษฎ์ วัฒนวรางกูร เกิดวันที่ 5 พฤษภาคม พ.ศ. 2504 เป็นบุตรชายคนโตในบรรดาพี่น้อง 4 คน ของพลตำรวจเอก สนอง วัฒนวรางกูร อดีตรองอธิบดีกรมตำรวจ มีน้องอีก 3 คน คือ พลอากาศเอก สฤษฎ์พงศ์ วัฒนวรางกูร ,นางวิรงรอง รัตนวิจัย และ นางสนองนุช ภิรมย์ภักดี เริ่มรับราชการตำรวจครั้งแรกเมื่อปี พ.ศ. 2529 จนกระทั่งเมื่อ 1 ตุลาคม 2562 ได้ดำรงตำแหน่ง จเรตำรวจแห่งชาติ เมื่อปี 2545 ขณะดำรงตำแหน่งผู้กำกับการ มีเป็นยศพันตำรวจเอก ได้มีพระบรมราชโองการโปรดเกล้าฯแต่งตั้งเป็นนายตำรวจราชสำนักเวร
ในวงการสีกากีเป็นที่รู้จักดีว่า พลตำรวจเอก ชนสิษฎ์ วัฒนวรางกูร ผ่านการปฏิบัติงานทั้งด้านงานบู๊และงานบุ๋น ของสำนักงานตำรวจแห่งชาติ เป็นคนที่มีจุดยืนที่ชัดเจนในการปกป้องสถาบัน มีความเด็ดขาดรับผิดชอบต่อหน้าที่ ที่รับมอบหมายจากผู้บังคับบัญชาจะทำเต็มที่สุดความสามารถ เป็นผู้ที่มีระเบียบวินัยสูง แม้ไม่ค่อยพูด ไม่ค่อยปรากฏตามข่าว หรือสื่อสารต่างๆ บุคลิก  เรียบง่าย มีความเป็นตัวของตัวเองสูง  ไม่มีพิธีรีตอง มีจุดยืนส่วนตัวไม่ชอบให้ใครมาห้อมล้อม แต่ในการปฏิบัติหน้าที่ราชการถือว่าเป็นผู้มีความรู้ ความสามารถที่เด็ดขาด มีหลักการ และรับฟังเหตุผลของบุคคลอื่นที่ร่วมปฏิบัติงานด้วย
พลตำรวจเอก ชนสิษฎ์ วัฒนวรางกูร สมรสกับ นางกอบกาญจน์ วัฒนวรางกูร อดีตรัฐมนตรีว่าการกระทรวงการท่องเที่ยวและกีฬา รัฐบาล พลเอก ประยุทธ์ จันทร์โอชา , อดีตคณะกรรมการที่ปรึกษาพิเศษของนายกรัฐมนตรี ซึ่งปัจจุบัน  ดำรงตำแหน่งประธานกรรมการบริหาร โตชิบา ไทยแลนด์ จำกัด ,ประธานกรรมการ ธนาคารกสิกรไทย จำกัด(มหาชน) มีบุตร 2 คน คนแรก นายภากร หรือไผ่ วัฒนวรางกูร อายุ 27 ปี อยู่ระหว่างศึกษาที่มหาวิทยาลัยนานาชาติแสตมฟอร์ต  และ น.ส.แพรวา หรือแพร วัฒนวรางกูร อายุ 23 ปี อยู่ระหว่างศึกษาที่มหาวิทยาลัยที่ประเทศสหรัฐอเมริกา
ธงในประเทศเวลส์
Hen Wald Fy Nhadau
"Hen Wlad Fy Nhadau"  "แผ่นดินปิตุภูมิ" เป็นเพลงชาติของเวลส์. ที่มาของชื่อ – มาจากวรรคแรกของเพลงชาติ – แปลความได้ว่า "แผ่นดินปิตุภูมิ" ในภาษาเวลส์ . เป็นผลงานการประพันธ์เนื้อร้องของ อีวาน เจมส์ และ เรียบเรียงทำนองโดย เจมส์ เจมส์ ซึ่งเป็นบุตร ทั้งคู่ได้พำนักพักอาศัยที่ Pontypridd, Glamorgan, เมื่อ มกราคม ค.ศ. 1856 เอกสารต้นฉบับ ที่ได้ทำการคัดลอกนั้น ถูกเก็บรักษาไว้ที่หอสมุดแห่งชาติเวลส์
ตั้งแต่ ค.ศ. 1905 "Hen Wlad Fy Nhadau" เป็นเพลงชาติอย่างไม่เป็นทางการของเวลส์ ขับร้องครั้งแรกในระหว่างการแข่งขันรักบี้ ทั้งนี้เพลง "God Bless the Prince of Wales" เป็นเพลงชาติอย่างเป็นทางการในห้วงเวลานั้น "Hen Wlad Fy Nhadau" มีทำนองดนตรีที่ช้า แต่ได้รับความนิยมเป็นอย่างสูง รวมถึงมีการขับร้องต่อจากเพลง "God Bless the Prince of Wales" และ "ก็อดเซฟเดอะควีน" ก่อนเริ่มการแข่งขันกีฬา จนถึง ค.ศ. 1975 โดยได้เลือกเพลง "Hen Wlad Fy Nhadau" ขับร้องตามลำพัง เฉกเช่นเพลงชาติของประเทศในสหราชอาณาจักร, แม้ไม่ได้รับรองตามกฎหมายก็ตาม การบรรเลงเพลงชาติ กระทำได้ในรัฐพิธีที่รัฐบาลจัดขึ้น โดยบรรเลงครั้งแรกในพิธีเปิดประชุมรัฐสภา ในระหว่างการต้อนรับพระมหากษัตริย์ ตั้งแต่ ค.ศ. 1970s. รวมถึงงานพิธีที่ท้องถิ่นจัดขึ้น
การบรรเลง และ ขับร้องเพลงชาติ: ร้องเฉพาะ บทที่ 1 และ บทประสานเสียง (อาจมีการขับร้องเนื้อภาษาอังกฤษในบางโอกาส) "ก็อดเซฟเดอะควีน" เป็นเพลงชาติ และ เพลงสรรเสริญพระบารมี ตามด้วย "Hen Wlad fy Nhadau" ระหว่างพระราชพิธีบรมราชาภิเษก.
Learn to read, pronounce, sing perform Welsh National Anthem; New App published by the National Library of Wales published. https://itunesconnect.apple.com/WebObjects/iTunesConnect.woa/ra/ng/app/908469898
กองกำลังพิเศษแห่งรัฐสุลต่าน
กองกำลังพิเศษแห่งองค์สุลต่าน หรือ เอสเอสเอฟ — อารบิก: قوات السلطان الخاصة, แปลภาษา: "Qawat al-Sultaniya al-Khasah" เป็นกองกำลังที่แยกตัวออกมาจากกองทัพแห่งองค์สุลต่าน หรือ SAF และเป็นกองกำลังทางภาคพื้นที่ไม่ขึ้นตรงต่อกองทัพโอมาน
กองกำลังก่อตั้งขึ้นจากการเรียนรู้ที่ประสบความสำเร็จ เนื่องจากสามรถควบคุมสถานการณ์จากเหตุการประท้วงต่อต้านความไม่สงบในโดรฟรา อย่างไรก็ตามในช่วงเวลา ความพยายามและกลยุทธ์พิเศษมีความจำเป็นในการบรรลุชัยชนะ ที่ทำให้สุลต่านพระองค์ทรงเชื่อว่าต้องการกำลังพิเศษในประเทศของพระองค์เอง กองกำลังมีความสัมพันธ์ที่ชัดเจนและคงที่ระหว่างกองกำลังและสำนักพระราชวัง ซึ่งกองกำลังเป็นหน่วยงานของรัฐบาลซึ่งดูแลด้านความมั่นคงของสุลต่านทุกด้าน
กองกำลังพิเศษแห่งองค์สุลต่าน
จักรพรรดิกวาง จุง
จักรพรรดิกวาง จุง (; ค.ศ. 1753 – 16 กันยายน ค.ศ. 1792) หรือ เหงวียน ฮเหวะ  เป็นจักรพรรดิองค์ที่ 2 แห่งราชวงศ์เต็ยเซินของเวียดนาม เป็นน้องชายของจักรพรรดิท้าย ดึ๊ก ทรงครองราชย์ช่วงปี ค.ศ. 1788–1792
สมเด็จพระจักรพรรดิเหงียน ฮเหวะ
จักรพรรดิกั๋ญ ถิ่ญ
จักรพรรดิกั๋ญ ถิ่ญ (; ค.ศ. 1783–1802) หรือ เหงวียน กวาง ตว๋าน  เป็นจักรพรรดิองค์ที่ 3 และองค์สุดท้ายแห่งราชวงศ์เต็ยเซินของเวียดนาม ของเวียดนาม ขึ้นครองราชย์เมื่อปี 1792 ขณะอายุเพียง 9 ขวบ ต่อจากจักรพรรดิกวาง จุงซึ่งเป็นบิดาซึ่งเสียชีวิตลง ทรงครองราชย์ปี ค.ศ. 1792–1802
สมเด็จพระจักรพรรดิเหงียน กวาง ตว๋าน
เหงวียน หญัก
จักรพรรดิท้าย ดึ๊ก (; ค.ศ. 1743–1793) หรือ เหงวียน หญัก  เป็นจักรพรรดิองค์ที่ 1 แห่งราชวงศ์เต็ยเซินของเวียดนาม ทรงครองราชย์ตั้งแต่ปี ค.ศ. 1778 และสละราชสมบัติให้น้องชาย คือเหงวียน ฮเหวะ ในปี 1788
สมเด็จพระจักรพรรดิเหงียน หญัก
รายชื่อประเทศเรียงตามการปล่อยแก๊สเรือนกระจกต่อหัว
ด้านล่างนี้เป็นรายชื่อประเทศเรียงตามการปล่อยแก๊สเรือนกระจกต่อหัว (GHG) ต่อปี ซึ่งเป็นข้อมูลเกี่ยวกับการใช้คาร์บอนไดออกไซด์ ไนตรัสออกไซด์ มีเทน ซัลเฟอร์เฮกซะฟลูออไรด์ เป็นต้น
กระทรวงอุดมศึกษาและทางหลวง
กระทรวงการศึกษาสูงสุดและทางหลวง  เป็นกระทรวงระดับรัฐมนตรี ของรัฐบาลประเทศศรีลังกา มีหน้าที่รับผิดชอบในการกำหนด และใช้นโยบายระดับชาติในด้านการศึกษาระดับสูงกับทางหลวง และหัวข้ออื่นอยู่ภายใต้ขอบเขตของกระทรวง โดยทั่วไปจะครอบคลุมถึงการบำรุงรักษา, การขยายมาตรฐาน และการกำกับดูแลทั่วไปของระเบียบข้อบังคับของสถาบันอุดมศึกษาในประเทศ ตลอดจนการพัฒนาการบำรุงรักษา และการบริหารจัดการเครือข่ายทางหลวงแห่งชาติ
ปัจจุบันมีรัฐมนตรีว่าการกระทรวงการศึกษาสูงสุดและทางหลวง, รัฐมนตรีกระทรวงการศึกษาสูงสุดประจำรัฐ และรัฐมนตรีกระทรวงทางหลวงประจำรัฐ คือ Kabir Hashim, Mohan Lal Grero และ Dilan Perera ตามลำดับ เลขานุการประจำกระทรวง คือ D. C. Dissanayake
กีฬามวยสากลสมัครเล่นในโอลิมปิกฤดูร้อน 1928
การแข่งขันกีฬามวยสากลสมัครเล่นในโอลิมปิกฤดูร้อน พ.ศ. 2471 ที่อัมสเตอร์ดัม มีการแข่งขัน 8 รุ่น จัดการแข่งขันระหว่าง 7-12 สิงหาคม พ.ศ. 2471
มีนักมวยสากลสมัครเล่น 144 คน จาก 29 ประเทศเข้าแข่งขันในอัมสเตอร์ดัมเกมส์:
ตำรวจแห่งชาติโคลอมเบีย
ตำรวจแห่งชาติโคลอมเบีย  เป็นกองกำลังตำรวจแห่งชาติของประเทศโคลอมเบีย แม้ว่าตำรวจแห่งชาติไม่ได้เป็นส่วนหนึ่งของกองทัพโคลอมเบีย (กองทัพ, กองทัพเรือ และกองทัพอากาศ) แต่ก็ได้รับการถือว่าอยู่ร่วมกับ "กองกำลังสาธารณะ" และยังได้รับการควบคุมโดยกระทรวงกลาโหม ซึ่งแตกต่างจากหลายประเทศที่ใช้ระบบการบังคับใช้กฎหมายที่ทำเป็นชั้น ตำรวจแห่งชาติมีเพียงกองกำลังตำรวจเท่านั้นในประเทศโคลอมเบีย หน้าที่อย่างเป็นทางการของกองทัพคือการปกป้องประเทศโคลอมเบีย บังคับใช้กฎหมายตามบทบัญญัติแห่งรัฐธรรมนูญ รักษาและรับประกันเงื่อนไขที่จำเป็นสำหรับเสรีภาพและสิทธิของประชาชน รวมถึงเพื่อให้แน่ใจว่ามีการอยู่ร่วมกันอย่างสันติในหมู่ประชาชน
ชาวโคลอมเบียสามารถติดต่อกับตำรวจได้โดยโทรฟรีหมายเลข 112 (ทั่วประเทศ) หรือ 123 (จากโบโกตา, บูการามังกา, กูกูตา, เปเรย์รา, กาลิ และเมเดยิน) หากมีเรื่องเกี่ยวกับการลักพาตัว กลุ่มเกาลา (GAULA) สามารถเข้าถึงได้ที่โทรหมายเลข 165 นอกจากนี้ยังสามารถติดต่อผ่านทางอินเทอร์เน็ตเพื่อลงบันทึกคำแนะนำ, การร้องขอ, คำถาม, ชมเชย หรือร้องเรียน โดยใช้ระบบอุทธรณ์, ร้องเรียน, การเรียกร้อง และข้อเสนอแนะ (PQRS)
การก่อตั้งในคริสต์ศตวรรษที่ 19.
ในช่วงครึ่งหลังของศตวรรษที่ 19 ประเทศโคลอมเบียได้ผ่านการเปลี่ยนแปลงทางการเมืองจำนวนมากและพยายามที่จะกำหนดตัวเองว่าเป็นประเทศหนึ่ง ความตึงเครียดระหว่างสองพรรคการเมืองหลัก ได้แก่ พรรคเสรีนิยมโคลอมเบีย และพรรคอนุรักษ์นิยมโคลอมเบีย ได้ลุกลามไปสู่สงครามกลางเมืองจำนวนมากโดยพยายามที่จะสร้างระบบการเมืองระหว่างระบอบสหพันธรัฐหรือระบบศูนย์รวมอำนาจปกครอง และความแตกต่างที่สำคัญอื่น ๆ
ตำรวจแห่งชาติโคลอมเบียได้รับการจัดตั้งขึ้นตามกฎหมาย 90 ค.ศ. 1888 ภายใต้คำสั่งของรัฐบาลและขึ้นอยู่กับกระทรวงรัฐบาลที่ตั้งใจจะให้ทำหน้าที่เป็นชองดาร์เมรีสำหรับโบโกตา
ในวันที่ 23 ตุลาคม ค.ศ. 1890 ประธานาธิบดีรักษาการ การ์โลส ออลกูอิน มัลลาริโน อนุมัติเข้าไปในกฎหมายการอนุญาตให้จ้างผู้ฝึกสอนที่มีคุณสมบัติจากสหรัฐหรือยุโรปเพื่อจัดระเบียบและฝึกตำรวจแห่งชาติที่จัดตั้งขึ้นใหม่ ซึ่งทางข้าราชการโคลอมเบียเลือกข้าหลวงฝรั่งเศสชื่อฌ็อง มารี มาร์เซอแลง ฌีลแบร์ และสถาบันนี้ได้รับการจัดตั้งขึ้นอย่างเป็นทางการโดยพระราชกฤษฎีกา 1000 ณ วันที่ 5 พฤศจิกายน ค.ศ. 1891
ภารกิจเริ่มต้นของสำนักงานตำรวจแห่งชาติคือการรักษาความสงบสุขของประชาชน, ปกป้องประชาชน รวมถึงทรัพย์สินของรัฐและเอกชน ตามกฎหมายรัฐธรรมนูญ หน่วยงานต้องบังคับใช้และรับรองสิทธิของประชาชน, รัฐธรรมนูญและกฎหมาย รวมถึงปฏิบัติตามอำนาจของตน หน้าที่ของมันยังรวมถึงอำนาจในการดำเนินการเพื่อป้องกันอาชญากรรม รวมทั้งดำเนินคดีและจับกุมผู้ฝ่าฝืนกฎหมาย สำนักงานตำรวจแห่งชาติมีเจตนาที่จะไม่ยอมรับสิทธิพิเศษหรือความแตกต่างในหมู่ประชาชนทั่วไป โดยมีข้อยกเว้นประการเดียวสำหรับสนธิสัญญาระหว่างประเทศที่กำหนดไว้ในรัฐธรรมนูญที่ให้ความคุ้มกันแก่สมาชิกของคณะทูต
หลังจากเกินสงครามกลางเมืองในปี ค.ศ. 1895 ในสมัยประธานาธิบดี ราฟาเอล นุญเญซ ประธานาธิบดีเกิดไม่อยู่ และมิเกล อันโตนิโอ กาโร เข้ารับตำแหน่งชั่วคราว กาโรประกาศสถานการณ์ฉุกเฉินทั่วไปซึ่งมีการโอนอำนาจเหนือสำนักงานตำรวจแห่งชาติไปยังกระทรวงการสงครามเมื่อวันที่ 21 มกราคม ค.ศ. 1896 และสมาชิกได้รับสิทธิพิเศษเช่นเดียวกับกำลังพลทหาร
เมื่อประธานาธิบดี มานูเอล อันโตนิโอ ซันเซลเมนเต ได้รับการแทนที่โดยรองประธานาธิบดี โฆเซ มานูเอล มาร์โรกิน ซึ่งดำรงตำแหน่งประธานาธิบดี ตำรวจแห่งชาติได้ปรับโครงสร้างและจัดระเบียบในลักษณะทางทหาร จากนั้นจึงโอนกลับไปยังกระทรวงรัฐบาล เพื่อรับประกันความปลอดภัยของโบโกตา โดยตำรวจแห่งชาติได้รับการแบ่งออกเป็นเจ็ดเขตเพื่อให้ครอบคลุมทั้งเมือง กองทุนรวมที่เรียกว่า"กาฆาเดกราติฟิกาซิโอเนส"ได้รับการจัดตั้งขึ้นเพื่อจ่ายผลประโยชน์ให้แก่สมาชิกบริการ ซึ่งได้รับเงินสนับสนุนจากกำหนดที่บังคับใช้กับประชากรพลเรือน ส่วนใน ค.ศ. 1899 ตำรวจแห่งชาติมีกำลังพล 944 นาย โดยแบ่งออกเป็นแปดหมวด
National Police of Colombia
โซยุซ ทีเอ็มเอ-19เอ็ม
โซยุซ ทีเอ็มเอ-19เอ็ม เป็นโครงการอวกาศโซยุซที่เปิดตัวขึ้นเมื่อปี พ.ศ. 2558 โดยเป็นการไปยังสถานีอวกาศนานาชาติ โดยได้ส่งจรวดไปยังอวกาศเมื่อวันที่ 15 ธันวาคม พ.ศ. 2558 ปล่อยที่ไบโคนูร์คอสโมโดรม เพื่อเป็นการส่งนักบินอวกาศสามคนจากโครงการเอ็กแพรนดิชัน 46 ไปยังสู่สถานีอวกาศนานาชาติ ทีเอ็มเอ-19เอ็ม เป็นโครงการอวกาศโซยุซครั้งที่ 128 โดยเริ่มขึ้นเป็นครั้งแรกเมื่อปีพ.ศ. 2510 นักบินอวกาศได้ประกอบไปด้วยผู้ญชาการชาวรัสเซีย, วิศวกรประจำเครื่องชาวสหรับ และบริติส จรวดกลับลงมาเมื่อวันที่ 18 มิถุนายน พ.ศ. 2559
โซยุซ ทีเอ็มเอ-19เอ็ม เปิดตัวเมื่อวันที่ 15 ธันวาคม พ.ศ. 2558 ที่ฐานไบโคนูร์คอสโมโดรม ในประเทศคาซัคสถาน โดยจรวดโซยุซ-เอ็ฟจี เมื่อเวลา 11:03:09 นาฬิกา ตามเวลาสากลเชิงพิกัด หลังจากการเปิดตัวยานอวกาศโซยุซประสบความสำเร็จในการเข้าสู่วงโคจรในระยะ 9 นาทีต่อมา และเริ่มเดินทางไปยังสถานีอวกาศนานาชาติในขณะที่การเทียบท่าระบบนำทางล้มเหลวและต้องมีการเชื่อมต่อด้วยตนเองโดยผู้บัญชาการชาวรัสเซีย Yuri Malenchenko การเทียบท่าจึงล่าช้ากับสถานีอวกาศนานนาชาตินี้ภายใน 10 นาที โซยุซจึงได้เทียบท่ากับสถานีอวกาศนานาชาติ เวลา 17:33:29 นาฬิกา ตามเวลาสากลเชิงพิกัดในวันเดียวกันนักบินอวกาศได้เข้ายังที่สถานีอวกาศนานาชาติเวลา 19:58 นาฬิกา ตามเวลาสากลเชิงพิกัด The crew then boarded the ISS at 19:58 UTC.
โซยุซ ทีเอ็มเอ-19เอ็ม ได้ปลดออกจากสถานีอวกาศนานาชาติเมื่อวันที่ 18 มิถุนายน พ.ศ. 2559 เวลา 5:52 นาฬิกา ตามเวลาสากลเชิงพิกัด หลังจากที่อยู่บนอวกาศมา 186 วัน โดยลงจอดอย่างปลอดภัยในประเทศคาซัคสถาน ในเวลา 09:15 นาฬิกา ตามเวลาสากลเชิงพิกัด
กองทัพอากาศอุซเบกิสถาน
กองกำลังภาคอากาศอุซเบกิสถาน เป็นกองกำลังทางอากาศของกองทัพอุซเบกิสถาน สถาปนาขึ้นหลังจากการล่มสลายของสหภาพโซเวียตในปี พ.ศ. 2534 แม้ว่ากองทัพไม่ได้ถูกสร้างขึ้นโดยรัฐบาลอุซเบกิซสถานจนถึงปี พ.ศ. 2535 กองกำลังภาคอากาศประกอบด้วยบุคลากร 10,000 ถึง 15,000 คน โดยส่วนใหญ่เป็นชาวรัสเซีย สำรวจตรวจสอบเมื่อปี พ.ศ. 2538
ลุทซ์ ล็อง
คาร์ล ลูทวิช "ลุทซ์" ล็อง (; 27 เมษายน ค.ศ. 1913 – 14 กรกฎาคม ค.ศ. 1943) เป็นนักกีฬาโอลิมปิกชาวเยอรมันประเภทการวิ่งกระโดดไกล เป็นที่รู้จักจากการคว้าเหรียญเงินจากการแข่งขันโอลิมปิกฤดูร้อน 1936 ในกรุงเบอร์ลิน และได้ให้คำแนะนำทางเทคนิคแก่เจสซี โอเวนส์ คู่แข่งของเขาซึ่งเป็นนักกีฬาโอลิมปิกจากสหรัฐ ผู้คว้าเหรียญทองสำหรับการวิ่งกระโดดไกลในครั้งนั้น ล็องได้คว้าแชมป์กีฬาประเภทการวิ่งกระโดดไกลเป็นเวลา 6 สมัยในปี ค.ศ. 1933, ค.ศ. 1934, ค.ศ. 1936, ค.ศ. 1937, ค.ศ. 1938 และ ค.ศ. 1939
ล็องเสียชีวิตระหว่างการปฏิบัติหน้าที่ในกองทัพเยอรมันช่วงสงครามโลกครั้งที่สอง
รายชื่อประเทศเรียงตามการผลิตอลูมิเนียมออกไซด์
ด้านล่างนี้เป็นรายชื่อ รายชื่อประเทศเรียงตามการผลิตอะลูมิเนียมออกไซด์
สโมสรฟุตบอลเมดสโตนยูไนเต็ด
สโมสรฟุตบอลเมดสโตน ยูไนเต็ดในปัจจุบัน เป็นสโมสรใหม่ที่มาแทนที่สโมสรฟุตบอลเมดสโตน ยูไนเต็ดเดิม ที่เป็นสมาชิกของอิงกลิชฟุตบอลลีกจนถึงปี ค.ศ. 1992 และได้ยุบสโมสรไปเนื่องจากภาวะล้มละลาย โดยสโมสรใหม่เกิดจากทีมฟุตบอลระดับเยาวชนชื่อว่า เมดสโตน อินวิกตา ที่ได้เริ่มปรับเปลี่ยนมาแข่งขันในรายการฟุตบอลสำหรับผู้ใหญ่ในปี ค.ศ. 1992 โดยเริ่มส่งทีมเข้าร่วมการแข่งขันเป็นครั้งแรกใน "เคนต์เคาน์ตี ลีก ดิวิชัน 4" ฤดูกาล 1993–1994 ซึ่งเป็นการแข่งขันฟุตบอลลีกระดับสมัครเล่นของสโมสรที่ตั้งอยู่ภายในเขตเทศมณฑลเคนต์ ต่อมาได้เปลี่ยนชื่อสโมสรเป็น เมดสโตน ยูไนเต็ด ในปี ค.ศ. 1995 และได้เลื่อนชั้นสูงขึ้นเป็นลำดับจนกระทั่งสามารถคว้าแชมป์ "เคนต์ลีก พรีเมียร์ ดิวิชัน" ได้ในฤดูกาล 2005–2006 และได้เลื่อนชั้นขึ้นไปแข่งในอีสธ์เมียน ลีก
ปัจจุบันสโมสรใช้สนามกัลลาเกอร์ สเตเดียม (หรือชื่อเดิมคือสนาม เจมส์ วอทแมน เวย์) เป็นสนามเหย้ามาตั้งแต่ปี ค.ศ. 2012
ไอ อะนิเมะ
สี่ไม้คาน
เป็นละคร โรแมนติก คอมเมดี้ ดราม่า เป็นบทประพันธ์ของ สีสวลี เคยสร้างเป็นละครโทรทัศน์ มาแล้ว 2 ครั้ง
ครั้งที่ 1 ออกอากาศทาง ช่อง 3 พ.ศ. 2541 ผลิตโดย บริษัท ไฟว์สตาร์ โปรดักชัน จำกัด บทประพันธ์ สีสวลี บทโทรทัศน์ ลลิตา ฉันทศาสตร์โกศล นันทวรรณ รุ่งวงศ์พาณิชย์ กำกับการแสดง ณรงค์ จารุจินดา นำแสดงโดย พัสสน ศรินทุ ธัญญาเรศ รามณรงค์ สายฟ้า เศรษฐบุตร จินตหรา สุขพัฒน์ สันติสุข พรหมศิริ ศานันทินี พันธุ์ชูจิตร สิริลักษณ์ ตะเกิงสุข อาทิจพันธ์ คุณานุกร และนักแสดงอีกมากมาย
ครั้งที่ 2 ออกอากาศทาง ช่อง 7 HD พ.ศ. 2562 ผลิตโดย บริษัท มงคลดี โปรดักชั่น จำกัด บทประพันธ์ สีลวลี บทโทรทัศน์ กิตติณัฐ ณัฐรวีทศ กำกับการแสดง ตะวัน จารุจินดา นำแสดงโดย วศิน อัศวนฤนาท พรชดา วราพชระ ตากเพชร เลขาวิจิตร ชยพล บุนนาค เกียรติภูมิ บันลือชัยฤทธิ์ ณัฐรินทร์ สุวรรณเลิศ สุพิชฌาย์ ศรีสวัสดิ์ แก้วใส คริสตัล และนักแสดงอีกมากมาย
ครอบน้ำแข็ง
ครอบน้ำแข็ง  คือมวลน้ำแข็งที่ครอบคลุมพื้นที่น้อยกว่า 50,000 ตร.กม. (ส่วนมากจะปกคลุมบริเวณพื้นที่สูง) หากมวลน้ำแข็งนั้นปกคลุมพื้นที่มากกว่า 50,000 ตารางกิโลเมตรจะเรียกว่าพืดน้ำแข็ง
ภูมิประเทศไม่สามารถกีดกันครอบน้ำแข็งได้ (เพราะพวกมันสามารถทอดตัวยาวเหนือยอดเขาสูง) แต่ถ้าหากมวลน้ำแข็งที่มีขนาดใกล้เคียงกับครอบน้ำแข็งแต่ถูกกีดกันด้วยภูมิประเทศจะเรียกว่าทุ่งน้ำแข็ง โดมของครอบน้ำแข็งมักจะอยู่ตรงจุดสูงสุดของมวลเขาสูง น้ำแข็งจะไหลจากจุดสูงสุดลงไปยังขอบของครอบน้ำแข็ง
ครอบน้ำแข็งนั้นมีผลกระทบที่สำคัญต่อธรณีสัณฐานวิทยาในบริเวณนั้นเนื่องจากการขึ้นรูป การเซาะและการกร่อนของธารน้ำแข็งนี้ทำให้เกิดลักษณะที่มีผลต่อการล่าถอยของธารน้ำแข็ง ทะเลสาบหลายแห่งเช่นเกรตเลกส์ในอเมริกาเหนือและหุบเขาหลายแห่งก่อตัวขึ้นจากกิจกรรมของธารน้ำแข็งเมื่อหลายร้อยหลายพันปีก่อน
บนโลกมีมวลน้ำแข็งประมาณ 30 ล้านลูกบาศก์กิโลเมตร อุณหภูมิเฉลี่ยของมวลน้ำแข็งอยู่ระหว่าง -20 °ซ. ถึง -30 °ซ. ในกลางของครอบน้ำแข็งมีอุณหภูมิคงที่อยู่ระหว่าง -15 °ซ. ถึง -20 °ซ.
ภูมิภาคที่อยู่ในบริเวณละติจูดสูงจะถูกปกคลุมด้วยน้ำแข็ง เช่น บริเวณขั้วโลกจะเรียกว่าครอบน้ำแข็งขั้วโลก (polar ice caps) ซึ่งใช้อย่างแพร่หลายในสื่อมวลชนและเป็นที่ยอมรับโดยผู้เชี่ยวชาญ วาตนาเยอคูตล์เป็นตัวอย่างของครอบน้ำแข็งในไอซ์แลนด์
สุริยุปราคา 26 ธันวาคม พ.ศ. 2581
สุริยุปราคาเต็มดวงจะเกิดขึ้นในวันที่ 26 ธันวาคม พ.ศ. 2581 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร
อุปราคาเกิดขึ้นทั้งหมด 7 ครั้งในปี 2581 (จำนวนมากที่สุดเท่าที่มีได้) ประกอบด้วยจันทรุปราคาเงามัวสี่ครั้งในวันที่ 21 มกราคม, 17 มิถุนายน, 16 กรกฎาคม และ 11 ธันวาคม
สุริยุปราคา 15 ธันวาคม พ.ศ. 2582
สุริยุปราคาเต็มดวงจะเกิดขึ้นในวันที่ 15 ธันวาคม พ.ศ. 2582 สุริยุปราคาเกิดขึ้นเมื่อดวงจันทร์ โคจรผ่านระหว่างโลกและดวงอาทิตย์ โดยวิธีนั้นจะเห็นสุริยุปราคาแบบเต็มดวงและแบบบางส่วนเมื่อมองจากโลก สุริยุปราคาเต็มดวงเกิดขึ้นเมื่อขนาดเชิงมุมของดวงจันทร์ มีขนาดใหญ่กว่าดวงอาทิตย์ โดยจะบดบังแสงโดยตรงทั้งหมดจากดวงอาทิตย์ ทำให้เวลากลางวันเข้าสู่ความมืด สุริยุปราคาแบบเต็มดวงเกิดขึ้นในแนวแคบผ่านบนพื้นผิวโลก และสุริยุปราคาบางส่วนสามารถมองเห็นได้เหนือบริเวณรอบ ๆ ภูมิภาคนั้นกว้างหลายพันกิโลเมตร